Pealesunnitud tööstusliku kiirarenguga kaasnes keskkonna kahjustamine ohtlikul määral. Olukord muutus eriti hulluks Eestis. 1980-ndate  aastate lõpus kaevandati Kirde-Eestis umbes 23-24 miljonit tonni põlevkivi aastas - 90% sellest läks energia tootmiseks. Ligikaudu 40% Eestis toodetud elektrienergiast läks Venemaale ja L"tisse. Põlevkivi kaevandamine rikkus pinnast ja reostas põhjavett. Soojuselektrijaamad eritasid õhku enam kui pool miljonit tonni saasteaineid aastas. Kogu keskkonnakahjustuse pidi kandma Eesti, samas kui teised piirkonnad said lihtsalt elektrienergiat alla omahinna.